Diari Oficial de la Generalitat Valenciana


Sumari del DOGV 4755, del 18-05-2004 (2004/4724)

RESOLUCIÓ de 5 de maig de 2004, del Rectorat de la Universitat de València, per la qual es convoca la provisió pel sistema de lliure designació del lloc de treball número 1272, cap del Servei d'Informàtica-director.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4755

Data del DOGV
:   18-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4724


Data del document
:   05-05-2004

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * professió de la informàtica

RESOLUCIÓ de 5 de maig de 2004, del Rectorat de la Universitat de València, per la qual es convoca la provisió pel sistema de lliure designació del lloc de treball número 1272, cap del Servei d'Informàtica-director. [2004/M4724]
  
Atès que es troba vacant el lloc de treball número 1272, cap del Servei d'Informàtica-director, aquest Rectorat fent ús de les competències que li atribueix l'article 20 en relació amb el 2.2, de la Llei Orgànica 6/2001, de 21 de desembre, d'Universitats, atenent també les condicions que per a aquest lloc de treball figuren en la RLT (relació de llocs treball) i l'aplicació subsidiària dels articles 27 i següents del Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal que comprèn l'àmbit d'aplicació de la Llei de Funció Pública Valenciana, resol convocar mitjançant el sistema de lliure designació l'ocupació del lloc de treball que s'indica en esta convocatòria, d'acord amb les següents bases.
  
Bases
  
Primera. Característiques del lloc de treball
  
Les característiques del lloc de treball que s'oferta segons la RLT, són:
  
Núm. del lloc: 1272
  
Denominació: cap del Servei d'Informàtica-director
  
Localització: Servei d'Informàtica
  
Grup: A
  
Complement de destinació: 28
  
Complement específic: E050
  
Sistema de provisió: 5
  
Requisit formació específica: 20
  
Sistema de provisió:
  
5. Lliure designació obert a altres administracions públiques.
  
Requisits de formació específica:
  
20. Coneixement del valencià mitjà o compromís d'adquirir aquest coneixement en el termini de quatre anys a partir de l'1 de gener de 1998\*.
  
\*Atès que el termini de 4 anys es va complir l'1 de gener de 2002 el requisit de formació específica implica que els interessat o les interessades hauran de tenir el nivell mitjà de valencià per a participar en el concurs esmentat.
  
Segona. Requisits dels aspirants
  
2.1 Els aspirants han d'estar en possessió del títol de doctor, llicenciat, enginyer superior, arquitecte superior o títol equivalent.
  
2.2 S'hi poden presentar els funcionaris i funcionàries de carrera del grup A d'administració especial, escala tècnica superior d'informàtica d'aquesta universitat, i els funcionaris i funcionàries de cossos o escales d'informàtica de qualsevol altra administració pública.
  
2.3 Els aspirants han de posseir el requisit de nivell mitjà de valencià, tal i com s'indica en la base primera d'aquesta convocatòria, corresponent a les característiques del lloc de treball convocat.
  
Tercera. Perfil del lloc de treball
  
- Experiència d'almenys cinc anys en direcció de centres d'Informàtica.
  
- Experiència en direcció de projectes de desenvolupament d'aplicacions informàtiques.
  
- Experiència en direcció d'implantació de sistemes i gestió de canvis en l'organització.
  
- Experiència en gestió dels pressupostos de tecnologies de la informació.
  
- Experiència en administració de solucions d'emmagatzematge SAN corporatives.
  
- Experiència en administració de seguretat de xarxes i plataformes firewall.
  
- Experiència en administració de xarxes locals en entorns Windows.
  
- Experiència en treballs amb entorns MVS, CICS, DB2,Unix i Oracle.
  
- Experiència en planificació i anàlisi de sistemes en l'àmbit universitari.
  
Quarta. Sol·licituds
  
4.1 Les sol·licituds, segons el model que s'adjunta com a annex I d'aquesta convocatòria, han de ser presentades juntament amb el currículum que continga els mèrits dels aspirants, degudament justificats de forma documental, al Registre d'Entrada de la Gerència d'aquesta Universitat (av. Blasco Ibáñez nçúm. 13 46036 de València) o pels procediments establits a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
4.2 Per als participants que siguin funcionaris de carrera d'aquesta Universitat, aquella documentació que ja consta en el Registre de Personal (PAS) de la Universitat de València, tal com els certificats dels serveis prestats i del grau personal consolidat, s'adjuntaran d'ofici a les sol·licituds presentades.
  
Cinquena. Comissió i funcionament
  
5.1 La comissió que realitzarà la selecció del lloc de treball convocat, serà nomenada pel rector de la Universitat de València.
  
5.2 El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.3 Els noms dels seus components es faran públics abans que acabe el termini de presentació de sol·licituds al tauler d'anuncis de la Gerència (av. Blasco Ibáñez núm. 13, 46552 de València) i a la pàgina web del Servei de Recursos Humans (PAS).
  
5.4 La comissió, podrà convocar, una vegada estudiades les sol·licituds i la documentació presentada, a tots el aspirants o els que considere necessari a la realització d'una entrevista.
  
Sisena. Presa de possessió
  
6.1 Finalitzat el procés, la resolució final es farà pública al tauler d'anuncis del Rectorat de la Universitat de València i a la pàgina WEB del Servei de Recursos Humans (PAS).
  
En la resolució s'indicarà expressament la data de presa de possessió.
  
6.2 Si el qui obtinga el lloc de treball convocat, és d'una altra administració pública, podrà romandre com a personal funcionari d'administració i serveis d'aquesta universitat, conservant totes les situacions administratives previstes per la llei.
  
Setena. Informació respecte de les dades recollides
  
7.1 Les dades subministrades per l'interessat o la interessada podran quedar incorporades en un fitxer automatitzat que constitueix la base de dades corresponent a aquest tipus de personal d'aquesta universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
  
7.2 El fitxer quedarà sota la responsabilitat de la Secretaria General de la UVEG, a l'avinguda de Blasco Ibáñez, 13, 46236 València.
  
7.3 La informació obtinguda serà processada exclusivament per a la gestió de la base de dades de contractació d'aquest personal.
  
7.4 Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el que es regulen les mesures de seguretat dels fitxers automatitzats que continguen dades de caràcter personal, adoptant-se les mesures de seguretat necessàries per a garantir la confidencialitat i la integritat de la informació.
  
7.5 Els interessats o les interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, avinguda de Blasco Ibáñez, 13, 46272 València.
  
Vuitena. Recursos
  
Contra aquesta resolució, que esgota la via administrativa, es pot interposar, potestativament, un recurs de reposició en el termini d'un mes a partir de l'endemà de la seua publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors des del dia següent a la seua notificació.
  
Així mateix l'administració, si escau, podrà revisar les resolucions del tribunal d'acord amb l'esmentada norma.
  
València, 5 de maig de 2004.- Per delegació (DOGV de 05.05.2003), la vicerectora d'Economia i Administració: Matilde O. Fernández Blanco.
  
ANNEX I
  
Sol·licitud
  
A) Dades personals
  
Primer cognom:
  
Segon cognom:
  
Nom:
  
Adreça:
  
Localitat:
  
DNI:
  
Telèfon:
  
B) Dades professionals
  
Denominació del lloc de treball actual:
  
Destinació actual:
  
Telèfon oficial:
  
Correu electrònic:
  
DEMANA:
  
Ser admès a la convocatòria per a proveir, pel sistema de lliure designació, el lloc de treball número 1272, cap del Servei d'Informàtica-director, i declara que són certes les dades que figuren en aquest currículum, i assumeix en cas contrari les responsabilitats que poguessen derivar-se de les inexactituds que hi consten.
  
Signatura,
  
València, ..... d ... de 2004